ประกาศกระทรวงสาธารณสุข เรื่อง กำหนดด่านนำเข้าซึ่งยาที่เป็นเภสัชเคมีภัณฑ์ที่เป็นสารออกฤทธิ์หรือเภสัชเคมีภัณฑ์ กึ่งสำเร็จรูปที่มีส่วนผสมของสารออกฤทธิ์รวมทั้งเกลือของสารดังกล่าว (ฉบับที่ 6)
ประกาศกระทรวงสาธารณสุข
เรื่อง กำหนดด่านนำเข้าซึ่งยาที่เป็นเภสัชเคมีภัณฑ์ที่เป็นสารออกฤทธิ์หรือเภสัชเคมีภัณฑ์
กึ่งสำเร็จรูปที่มีส่วนผสมของสารออกฤทธิ์รวมทั้งเกลือของสารดังกล่าว
(ฉบับที่ ๖)
 

อาศัยอำนาจตามความในมาตรา
๗๗ ตรี แห่งพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติยา (ฉบับที่ ๕) พ.ศ.
๒๕๓๐ และมาตรา ๗๘ แห่งพระราชบัญญัติยา
พ.ศ. ๒๕๑๐ รัฐมนตรีว่าการกระทรวงสาธารณสุขโดยคำแนะนำของคณะกรรมการยา ในการประชุม
ครั้งที่ ๓๗๖ - ๙/๒๕๖๐ เมื่อวันที่ ๑๕ ธันวาคม พ.ศ. ๒๕๖๐
จึงออกประกาศกำหนดให้ด่านอาหารและยาท่าเรือเอกชน บริษัท บางกอก บาร์จ เทอร์มินอล
จำกัด จังหวัดสมุทรปราการ เป็นด่านนำเข้าซึ่งยาที่เป็นเภสัชเคมีภัณฑ์ที่เป็นสารออกฤทธิ์หรือเภสัชเคมีภัณฑ์กึ่งสำเร็จรูปที่มีส่วนผสมของสารออกฤทธิ์
รวมทั้งเกลือของสารดังกล่าวเพิ่มเติม

ทั้งนี้
ตั้งแต่วันถัดจากวันประกาศในราชกิจจานุเบกษาเป็นต้นไป[๑]


ประกาศ ณ
วันที่ ๗ กุมภาพันธ์ พ.ศ. ๒๕๖๑
ปิยะสกล
สกลสัตยาทร
รัฐมนตรีว่าการกระทรวงสาธารณสุข
  
ภูมิกิติ/จัดทำ
๑๓ กุมภาพันธ์
๒๕๖๑

นุสรา/ตรวจ
๑๖ มีนาคม ๒๕๖๑

[๑] ราชกิจจานุเบกษา
เล่มที่ ๑๓๕/ตอนพิเศษ ๓๐ ง/หน้า ๓๒/๘ กุมภาพันธ์ ๒๕๖๑